text: Brand i en radio-TV butik i Felsted
  07 februar 2012 kl. 10.52
  Forsøg på at optø frosne vandrør endte i brand.
  Et forsøg på at optø frosne vandrør med en varmekanon gik helt galt her til morgen i Felsted mellem Aabenraa og Sønderborg.
  Der udbrød nemlig en brand ved forsøget.
  Det skete ved ni-tiden i morges hos Felsted Radio & TV.
  Der blev tilkaldt brandmandskab fra Felsted, Bovrup og Aabenraa.
  Adskillige brandkøretøjer og en stigevogn var i aktion i nogle timer.
  